**Nr.10014 din 06.04.2022**

 **P R O I E C T D E H O T Ă R Â R E**

**privind acordarea unui mandat special la Adunarea Generală Ordinară a Acționarilor Societății Centrul Agro Transilvania Cluj S.A., în vederea exercitării dreptului de acționar**

 Având în vedere: Convocatorul Nr. 739 din data de 31 martie 2022, al Societății Centrul Agro Transilvania Cluj S.A. prin care președintele Consiliului de administrație al societății convoacă Adunarea Generală Ordinară a Acționarilor în data **2 mai 2022, ora 10°°,**

 **Analizând temeiurile juridice, respectiv:**

 Ordonanța de Urgență a Guvernului Nr. 109/2011 privind guvernanța corporativă a întreprinderilor publice, actualizată;

 Hotărârea Guvernului nr.722/2016 pentru aprobarea Normelor metodologice de aplicarea a unor prevederi din OUG nr.109/2011 privind guvernanța corporativă a întreprinderilor publice, actualizată;

 În baza prevederilor art. 129, alin. (1) lit.e, art. 131 din OUG nr.57/2019 privind Codul administrativ

 În temeiul art.196 lit.a și art.139 din OUG nr.57/2019 privind Codul administrativ.

**H O T Ă R Ă Ș T E:**

**Art. 1. Acordă mandat special doamnei consilier local Meșter Maria Alina** să voteze în numele și pe seama Municipiului Dej punctele aflate pe Ordinea de zi comunicată prin Convocatorul Adunării Generale Ordinare a Acționarilor Societății Centrul Agro Transilvania Cluj S.A. :

1.Analiza Raportului asupra activității adminsitratorilor societății Centrul Agro Transilvania Cluj SA pe semestrul II 2021.

 2.Constatarea încetării contractelor de mandate ale administratorilor provizorii, începând cu data de 02.05.2022- data semnării noilor contracte de mandat-, pentru următoarele persoane:Dl.Biro Attila Bela,d-na Cozea Marinela Corina,d-na Luca Emanuela Maria,dl.Luca Emil, Dl.Marian Adrian Călin, D-na Moldovan Marinela,dl.Mureșan Genel.

 3..Aprobarea desemnării în calitate de administrator neexecutivi în Consiliul de Administrație, pentru un mandate de 4 ani începând cu data de 02.05.2022 – data semnării contractelro de muncă-a următoarelor persoane:

1. BiroAttila Bela
2. Burz Florentin
3. Iancu George Vlad
4. Mărincean Simona Adriana
5. Moldovan Marinela

 4.Aprobarea remunerației membrilor Consiliilor de administrație de las pct.3 de mai sus, formată dintr-o indemnizație lunară fixă în sumă netă de 2.000 lei și a componenței variabile care se stabilește annual, în funcţie de nivelul de realizare a obiectivelor cuprinse în planul de administrare și de gradul de îndeplinire a indicatorilor de performanță financiari și nefinanciari.

 5.Aprobarea Contractului de mandate care se încheie cu membrii Consiliilor de administrație.

 6.Semnarea contractelor de mandate cu administratorii desemnați la pct.3 de mai sus.

 7.Aprobarea ca în termen de maxim 30 de zile de la data constituirii Consiliului de administrație, dar nu mai târziu de 10 zile de la data Hotărârii AGA, noul consiliu de administrație să transmit Consiliului Județean Cluj, Actul constritutiv și Regulamentul de Organizare și Funcționare actualizate, conform OUG 109/2011 cu modificările și completările ulterioare și a altor acte normative incidente.

 8. Negocierea indicatorilor de performanță financiari și nefinanciari cu membrii Consiliului de administrație care constituie anexă la contractual de mandat.

9.Aprobarea delegării atribuțiilor de conducere a societății de către Consiliile de administrație către directorii numiți ca urmare a finalizării procedurii de selecție conform prevederilor OUG nr.109/2011, cu modificările și completările ulterioare.

10.probarea ca durata mandatului în care directorii exercită atribuții de conducere executive să nu poată depăși durata mandatului administratorilor, de 4 ani.

11. Aprobarea ca președintele Consiliului de administrație al societății să nu fie numit și director general.

12. Aprobarea ca în termen de 15 zile de la numire, noul consiliu de administrație să declanșeze procedura de selecție a directorilor conform prevederilro OUG 109/2011 cu modificările și completările ulterioare și a altor acte incidente.

**Art. 2.** Prezenta hotărâre se comunică în termenul prevăzut de lege, prin intermediul Secretatului Municipiului Dej la: Instituția Prefectului Județului Cluj, Primarului Municipiului Dej și Societății Centrul Agro Transilvania Cluj S.A.

**I N I Ț I A T O R**

 **P R I M A R SECRETAR GENERAL AL MUNICIPIULUI DEJ**

 **Morar Costan Cristina Pop**